Diari Oficial de la Generalitat Valenciana


Sumari del DOGV 9150, del 13-08-2021 (2021/8627)

RESOLUCIÓ de 10 d'agost de 2021, de la consellera de Participació, Transparència, Cooperació i Qualitat Democràtica, per la qual es concedeixen subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del dret foral civil valencià durant l'exercici 2021, en el marc de l'Ordre 5/2016, de 5 de juliol, modificada per l'Ordre 2/2019, de 18 de gener, totes dues de la Conselleria de Transparència, Responsabilitat Social, Participació i Cooperació, i de la Resolució de 25 de febrer de 2021, de la Conselleria de Participació, Transparència, Cooperació i Qualitat Democràtica, per la qual es van convocar aquestes subvencions per al present exercici.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9150

Data del DOGV
:   13-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8627


Data del document
:   10-08-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 10 d'agost de 2021, de la consellera de Participació, Transparència, Cooperació i Qualitat Democràtica, per la qual es concedeixen subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del dret foral civil valencià durant l'exercici 2021, en el marc de l'Ordre 5/2016, de 5 de juliol, modificada per l'Ordre 2/2019, de 18 de gener, totes dues de la Conselleria de Transparència, Responsabilitat Social, Participació i Cooperació, i de la Resolució de 25 de febrer de 2021, de la Conselleria de Participació, Transparència, Cooperació i Qualitat Democràtica, per la qual es van convocar aquestes subvencions per al present exercici. [2021/8627]  
Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de l'Ordre 5/2016, de 5 de juliol, de la Conselleria de Transparència, Responsabilitat Social, Participació i Cooperació (DOGV 7824, 08.07.2016), modificada per l'Ordre 2/2019, de 18 de gener, de la mateixa Conselleria (DOGV 8472, 25.01.2019), d'ara en avant, l'Ordre, en relació amb la Resolució de 25 de febrer de 2021, de la Conselleria de Participació, Transparència, Cooperació i Qualitat Democràtica, per la qual es convoca la concessió d'aquestes subvencions per a l'exercici 2021 (DOGV 9036, 08.03.2021), es resol l'esmentada convocatòria sobre la base dels següents:  
  
Antecedents de fet  
Primer. Mitjançant l'Ordre 5/2016, de 5 de juliol, de la Conselleria de Transparència, Responsabilitat Social, Participació i Cooperació, es van aprovar les bases reguladores de la concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del Dret Foral Civil Valencià. Aqueixa Ordre va ser posteriorment modificada a través de l'Ordre 2/2019, de 18 de gener, de la mateixa Conselleria.  
I en el marc del que estableixen aquestes bases reguladores, a través de la Resolució de 25 de febrer de 2021, de la Conselleria de Participació, Transparència, Cooperació i Qualitat Democràtica, es va convocar la concessió de les referides subvencions per a l'exercici 2021.  
Segon. El nombre total de sol·licituds rebudes ha sigut de vint-i-una i, una vegada finalitzat el termini de presentació -8 d'abril de 2021-, l'òrgan instructor va efectuar els requeriments pertinents perquè les entitats locals interessades pogueren esmenar-les o millorar-les, advertint-los expressament que, si no s'esmena la falta o no es presenta la documentació exigida, se'ls tindria per desistides de les seues peticions, de conformitat amb l'apartat 3 de la base reguladora quarta, en relació amb el punt 1 de l'apartat sisé de la resolució de convocatòria.  
Tercer. La comissió de valoració prevista en la base reguladora cinquena de l'Ordre es va reunir en data 26 de juliol de 2021, amb la finalitat d'avaluar les sol·licituds presentades conforme als criteris objectius d'atorgament continguts en la base reguladora sisena de la mateixa Ordre, i proposar l'assignació de les quanties individualitzades de subvenció, segons el que es disposa en la base reguladora huitena de l'ordre.  
Amb caràcter previ, partint del que es preveu en la base reguladora segona, la comissió de valoració va establir que no són subvencionables ni les activitats culturals no relacionades amb l'objecte de la convocatòria, ni les despeses de restauració, ni les derivades del lliurament d'obsequis (o premis de qualsevol tipus, per assimilació), ni les vinculades amb el material per a la difusió, promoció o divulgació d'activitats (cartells, fullets, tríptics, etc.) o amb l'edició de publicacions en diferents formats (llibres, revistes, etc.) quan no es fan constar els preus unitaris i el nombre d'exemplars.  
Com a resultat d'aplicar tals paràmetres, i una vegada revisada la documentació aportada per les diverses entitats locals concurrents per a atendre els requeriments d'esmena i millora que s'havien efectuat, la comissió de valoració va adoptar, per unanimitat, les següents decisions respecte a determinats expedients:  
a) Expedient TSPFAG/2021/46/4 (Ajuntament de Riba-roja de Túria). Després de fer una previsió de pressupost inicial de 6.000,00 ?, l'Ajuntament interessat el va reduir a 5.000,00 - en la seua contestació al requeriment. D'altra banda, en la valoració de la documentació aportada s'ha comprovat que no estan degudament desglossats ni el concepte «Altres despeses: despeses de comunicació i difusió» (600,00 ?), pertanyent a l'activitat 1 (Debat/Taula redona), ni el concepte «Altres despeses: serveis professionals» (2.500,00 ?), pertanyent a l'activitat 2 (Tallers culturals familiars), perquè en el primer cas falta el nombre d'exemplars i el preu per unitat, i en el segon supòsit no es quantifica el preu de cada taller ni l'import dels diferents subconceptes inclosos. A més, a l'hora de concretar les despeses materials per l'edició de «El món màgic de l'Estatut d'Autonomia de la Comunitat Valenciana», s'ha observat un error material, perquè l'import no és de 620,00 - sinó de 612,75 ?. Com a resultat de tot això, l'import subvencionable queda xifrat en 1.892,75 ?.  
b) Expedient TSPFAG/2021/46/5 (Ajuntament de Ròtova). L'import sol·licitat per l'entitat local va ser de 2.821,00 - però, una vegada revisada la documentació aportada amb la sol·licitud i la presentada en contestació al requeriment, s'aprecia que el concepte «Material de difusió. Presentacions» (400,00 ?) no està degudament desglossat, amb indicació del nombre d'exemplars i dels preus per unitat, de manera que l'import subvencionable ha de quedar xifrat en 2.421,00 ?.  
  
c) Expedient TSPFAG/2021/46/8 (Ajuntament de Gestalgar). Si bé l'import sol·licitat per l'entitat local va ser de 800,00 ?, s'estima que els conceptes «Creació de material de difusió de l'obra Jaume I», «Gestió i coordinació prèvia Empresa-Ajuntament-Centre educatiu» i «Gestió i coordinació de l'activitat» no són subvencionables per no haver determinat l'Ajuntament quins subconceptes s'inclouen en cada supòsit. Això suposa restar 90,00 - i fixar l'import subvencionable en 710,00 ?.  
  
d) Expedient TSPFAG/2021/03/9 (Ajuntament de Mutxamel). Després d'haver presentat la seua sol·licitud en data 6 d'abril de 2021, amb posterioritat l'entitat local va aportar una documentació complementària en data 26 d'abril de 2021, entre la qual es trobava la certificació (annex II de la resolució de convocatòria) signada per la Secretària de l'Ajuntament i la resolució amb la qual es va decidir sol·licitar la subvenció per import de 4.367,00 ?. En tots dos documents constava expressament que la decisió de sol·licitar la subvenció es va adoptar en data 13 d'abril de 2021, quan el termini per a la presentació de sol·licituds havia finalitzat el dia 8 d'aqueix mateix mes. Per tant, en el requeriment d'esmena es va fer constar aquest aspecte expressament i es va demanar a l'entitat local que tinguera en compte que aqueixa circumstància era incorrecta i havia de rectificar-se si es tractava d'un error.  
No obstant això, en la seua contestació al requeriment, l'Ajuntament torna a presentar una nova certificació de la seua Secretària en la qual continua figurant, com a data d'adopció de la resolució per la qual es va decidir sol·licitar la subvenció, el 13 d'abril de 2021. En aquest sentit, atenent el que preveu la lletra c) de l'apartat cinqué de la resolució de convocatòria, el certificat de referència ha d'acreditar «la resolució o acord adoptat per l'òrgan competent de l'entitat local per a formular la sol·licitud de la subvenció» i, sent això així, no pot acceptar-se que la decisió de sol·licitar la subvenció es prenguera cinc dies després d'haver finalitzat el termini de presentació de sol·licituds. Si això fora possible, la certificació abans al·ludida (annex II de la resolució de convocatòria) perdria completament el seu valor, ja que l'acord podria adoptar-se en qualsevol moment posterior a la finalització de l'esmentat termini.  
  
Com a resultat de tot això, es considera que pertoca tindre l'Ajuntament de Mutxamel per desistit en la seua sol·licitud, per no haver atés el requeriment d'esmena en un aspecte essencial.  
e) Expedient TSPFAG/2021/12/10 (Ajuntament de Villanueva de Viver). L'import sol·licitat per l'entitat local va ser de 4.000,00 - però en el requeriment d'esmena es va instar expressament l'entitat local perquè aportara un nou pressupost, ja que l'inicial estava integrat per uns conceptes excessivament amplis, no desagregats i mancats de concreció. No obstant això, en la seua contestació l'Ajuntament atén altres aspectes del requeriment però no remet un nou pressupost ni ofereix cap explicació que permeta tindre un major i més detallat coneixement de les diferents partides.  
Com a resultat de tot això, es considera que pertoca tindre l'Ajuntament de Villanueva de Viver per desistit en la seua sol·licitud, per no haver atés el requeriment d'esmena en un aspecte essencial.  
f) Expedient TSPFAG/2021/46/11 (Ajuntament de Pedralba). Si bé l'import inicialment sol·licitat per l'entitat local va ser de 2.052,00 ?, el subvencionable queda fixat en 1.452,00 - per a finançar la conferència i les ponències previstes en el programa, perquè els conceptes «Coordinació de l'activitat» i «Publicitat» no queden degudament desglossats malgrat que l'Ajuntament havia sigut expressament requerit perquè aportara aquest desglossament.  
g) Expedient TSPFAG/2021/03/13 (Ajuntament de Catral). Sobre aquest expedient pertoca fer constar dues qüestions de diferent ordre. En primer lloc, pel que fa a la seua tramitació telemàtica, s'ha de ressenyar que, en l'aplicació SUGUS que s'utilitza per a la gestió de la convocatòria, l'expedient està referenciat com TSPFAG/2021/46/13, a causa d'un error comés per l'entitat local en formalitzar la seua sol·licitud per via telemàtica (va introduir «València» com a lloc de realització de l'activitat i això va fer que l'expedient quedara catalogat amb el codi provincial 46). No obstant això, l'expedient quedarà identificat com TSPFAG/2021/03/13 perquè existisca l'adequada correlació entre el codi i la província a la qual pertany Catral.  
En segon lloc, pel que respecta a la documentació aportada per a atendre el requeriment d'esmena, s'ha apreciat un error material en el càlcul de l'IVA aplicable i en la suma dels conceptes inclosos en el pressupost, però aquest error no impedeix que puga considerar-se subvencionable el total de l'import sol·licitat, és a dir, 3.520,00 ?.  
  
h) Expedient TSPFAG/2021/12/15 (Ajuntament de Moncofa). Partint d'un import sol·licitat inicialment de 3.403,60 ?, el subvencionable queda establit en 3.210,00 - després de restar 193,60 - pel concepte «Flors acte institucional», que no és finançable en tractar-se d'un element merament ornamental i mancat de vinculació amb l'objecte de la convocatòria.  
i) Expedient TSPFAG/2021/12/19 (Ajuntament d'Almassora). L'entitat local interessada no ha contestat el requeriment d'esmena que li va ser notificat, per la qual cosa pertoca tindre-la per desistida en la seua sol·licitud.  
j) Expedient TSPFAG/2021/46/20 (Ajuntament d'Alfafar). Atés que amb la sol·licitud inicial aquesta entitat local havia aportat un certificat de la seua Secretària (annex II de la resolució de convocatòria) sense signar i sense indicar la data del Decret d'Alcaldia pel qual s'havia resolt presentar la sol·licitud de subvenció, es va requerir l'aportació d'un nou certificat en el qual s'esmenaren aquests aspectes. En aquest sentit, en la seua contestació l'Ajuntament interessat presenta un nou certificat amb la signatura telemàtica de la Secretària, però en ell es fa constar que el Decret d'Alcaldia es va adoptar en data 9 d'abril de 2021, és a dir, un dia després d'haver conclòs el termini de presentació de sol·licituds. A més, s'aporta un exemplar del referit Decret, amb signatura telemàtica de l'Alcalde i de la Secretària de data 9 d'abril de 2021.  
  
Doncs bé, atenent el que es preveu en la lletra c) de l'apartat cinqué de la resolució de convocatòria, el certificat de referència ha d'acreditar «la resolució o acord adoptat per l'òrgan competent de l'entitat local per a formular la sol·licitud de la subvenció» i, sent això així, no pot acceptar-se que la decisió de sol·licitar la subvenció es prenguera un dia després d'haver finalitzat el termini de presentació de sol·licituds. Si això fora possible, la certificació abans al·ludida (annex II de la resolució de convocatòria) perdria completament el seu valor, ja que l'acord podria adoptar-se en qualsevol moment posterior a la finalització de l'esmentat termini.  
Com a resultat de tot això, es considera que pertoca desestimar la sol·licitud presentada a aquesta convocatòria per a l'Ajuntament d'Alfafar, ja que el Decret d'Alcaldia en el qual es resol sol·licitar la subvenció va ser adoptat un dia després d'haver finalitzat el termini de presentació de sol·licituds.  
Preses aquestes decisions, la comissió de valoració va determinar quin era l'import subvencionable respecte a cada sol·licitud i va procedir després a aplicar els criteris de puntuació previstos en la base reguladora sisena de l'Ordre. El procediment seguit per l'òrgan col·legiat queda recollit en l'acta de la referida sessió, en la qual també consta que, per unanimitat, es va acordar elevar a l'òrgan competent per a resoldre una proposta motivada que coincideix íntegrament amb la part dispositiva d'aquesta resolució.  
Quart. L'òrgan instructor ha emés informe en el qual se certifica que les entitats locals beneficiàries compleixen tots els requisits necessaris per a accedir a les ajudes establides en la convocatòria.  
  
Fonaments de dret  
  
I. De conformitat amb l'article 160.4 c) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, en relació amb l'article 1 del Decret 179/2020, de 30 d'octubre, del Consell, pel qual aprova el Reglament orgànic i funcional de la Conselleria de Participació, Transparència, Cooperació i Qualitat Democràtica, i en concordança amb el que disposa la base reguladora novena de l'Ordre, l'òrgan competent per a resoldre sobre la concessió de les subvencions convocades és la consellera de Participació, Transparència, Cooperació i Qualitat Democràtica.  
  
II. De conformitat amb l'apartat 4 de la base reguladora quarta de l'Ordre i l'article 12 del Decret 179/2020, de 30 d'octubre, del Consell, pel qual aprova el Reglament orgànic i funcional de la Conselleria de Participació, Transparència, Cooperació i Qualitat Democràtica, la Direcció General de Qualitat Democràtica, Responsabilitat Social i Foment de l'Autogovern ha ordenat i instruït el procediment i ha acordat totes les actuacions necessàries per a determinar, conéixer i comprovar les dades en virtut de les quals pertoca resoldre.  
  
III. La Llei 4/2020, de 30 de desembre, de pressupostos de la Generalitat per a l'exercici 2021, preveu, dins de l'aplicació 71.10.88.500.80.0 (programa denominat «Responsabilitat social i foment de l'autogovern»), la línia pressupostària S7254000, destinada a finançar la concessió de subvencions als Ajuntaments i les Mancomunitats de Municipis de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia, la promoció i consolidació de l'autogovern i el Dret Foral, amb un import màxim global de 75.000,00 - (setanta-cinc mil euros).  
  
IV. La comissió de valoració, de conformitat amb les bases reguladores sisena i setena de l'Ordre, va acordar en data 26 de juliol de 2021, per unanimitat, elevar proposta motivada de resolució en els termes que figuren en l'acta de la referida sessió, la qual s'incorpora a l'expedient de tramitació i s'assumeix en la seua integritat.  
En virtut de quant antecedeix, resolc:  
  
Primer  
Tindre per desistits en les seues respectives sol·licituds als Ajuntaments de Mutxamel (expedient TSPFAG/2021/03/9), Villanueva de Viver (expedient TSPFAG/2021/12/10) i Almassora (expedient TSPFAG/2021/12/19), en els dos primers casos per no haver atés en aspectes essencials els requeriments d'esmena que els havien sigut notificats a través de la plataforma telemàtica de la Generalitat, i en el tercer supòsit per no haver contestat el requeriment que es va notificar a l'Ajuntament interessat per idèntic mitjà.  
  
Tot això de conformitat amb el que preveuen l'apartat 3 de la base reguladora quarta de l'Ordre i el resolc sisé de la resolució de convocatòria, en relació amb l'article 68 de la Llei 39/2015, d'1 d'octubre, del procediment administratiu comú de les administracions públiques, i amb l'article 23.5 de la Llei 38/2003, de 17 de novembre, general de subvencions.  
  
Segon  
Desestimar la sol·licitud presentada per l'Ajuntament d'Alfafar (expedient TSPFAG/2021/46/20), en haver aportat, en contestació al requeriment d'esmena que li va ser notificat a través de la plataforma telemàtica de la Generalitat, una documentació que acredita que el Decret d'Alcaldia pel qual es va acordar presentar aquesta sol·licitud es va adoptar en data 9 d'abril de 2021, és a dir, després d'haver finalitzat el termini per a la presentació de sol·licituds.  
Tercer  
Concedir a les entitats locals que figuren en l'annex els imports de subvenció que es relacionen per ordre decreixent de la puntuació assignada, en atenció als criteris objectius d'atorgament indicats en la base reguladora sisena de l'Ordre i de conformitat amb la proposta motivada de resolució efectuada per la comissió de valoració, amb càrrec a la línia pressupostària S7254000, destinada, dins de l'aplicació 88.01.44.446.65.0 (programa denominat «Responsabilitat social i foment de l'autogovern»), a finançar, en el marc de la La Llei 4/2020, de 30 de desembre, de pressupostos de la Generalitat per a l'exercici 2021, la concessió de subvencions als ajuntaments i les mancomunitats de municipis de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia, la promoció i consolidació de l'autogovern i el Dret Foral, amb un import màxim global de 75.000,00 - (setanta-cinc mil euros).  
  
Les entitats locals beneficiàries hauran de complir les obligacions previstes en la base reguladora desena de l'Ordre, interpretada en connexió amb el conjunt de l'ordre, així com amb les previsions recollides en la resolució de convocatòria, amb especial atenció a l'obligació de respectar el termini màxim de justificació de la subvenció concedida, que venç, segons l'apartat desé de l'última resolució esmentada, el 29 d'octubre de 2021.  
D'acord amb l'apartat 4 de la base reguladora novena de l'Ordre, en relació amb l'apartat nové de la resolució de convocatòria, així com amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, es podran interposar els següents recursos:  
a) Recurs potestatiu de reposició en el termini d'un mes davant la persona titular de la conselleria amb competències en matèria de foment de l'autogovern.  
b) O bé directament recurs contenciós administratiu en el termini de dos mesos davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les entitats locals interessades puguen interposar qualsevol altre recurs que estimen pertinent.  
  
València, 10 d'agost de 2021.- La consellera de Participació, Transparència, Cooperació i Qualitat Democràtica: Rosa Pérez Garijo.  
  
  
  
ANNEX  
Entitats locals beneficiàries  
  
Núm. expedient Entitat sol·licitant NIF Actuacions subvencionables Import subvencionable Puntuació per criteris Total Import concedit  
 A B C D   
TSPFAG/2021/03/3 Ajuntament de Dénia Q9876880T Cicle de conferències i visites guiades («Dénia. Descobrir els Furs. La Història de les lleis i les institucions valencianes. Rememoració dels Furs i el Dret Foral Valencià»).  
  
Conferències i activitat cultural que guarden relació amb l'objecte de la convocatòria. 3.875,00 - 4 3 2 0 9 3.487,50 -  
TSPFAG/2021/03/13 Ajuntament de Catral M1217279C Obra de teatre, material per a estudiants i difusió de l'activitat proposada («III Jornades de difusió de l'Estatut d'Autonomia i recuperació del Dret Foral Civil Valencià»).  
  
Activitat cultural que guarda relació amb l'objecte de la convocatòria. 3.520,00 - 4 3 2 0 9 3.168,00 -  
TSPFAG/2021/46/1 Ajuntament de Barxeta N1094175X Taller de contacontes per a xiquets i xiquetes i elaboració d'un calendari per a l'any 2022 (Jornades de difusió de l'Estatut d'Autonomia i recuperació i divulgació del Dret Foral Civil Valencià).  
  
Activitats culturals que guarden relació amb l'objecte de la convocatòria. 2.311,84 - 4 2,5 1,65 0,55 8,7 2.011,30 -  
TSPFAG/2021/46/5 Ajuntament de Ròtova X4605794M Cicle de conferències i visites guiades («Rótova. Descobrir els Furs. La Història de les lleis i les institucions valencianes. Rememoració dels Furs i el Dret Foral Valencià»).  
  
Conferències i activitat cultural que guarden relació amb l'objecte de la convocatòria. 2.421,00 - 4 3 1,65 0 8,65 2.094,17 -  
TSPFAG/2021/03/12 Mancomunitat de L'Alcoià i El Comtat Y8061798P Exposició itinerant i tallers per a alumnes de secundària i batxillerat («Recuperació i divulgació del Dret Foral Civil Valencià en la Mancomunitat de L'Alcoià i El Comtat»).  
  
Activitats culturals que guarden relació amb l'objecte de la convocatòria. 3.061,30 - 4 3 1,65 0 8,65 2.648,02 -  
TSPFAG/2021/46/18 Ajuntament de Simat de la Valldigna H4716434A Visites teatralitzades («Revaloració i difusió del Real Monestir de Santa María de la Valldigna»).  
  
Activitats culturals que guarden relació amb l'objecte de la convocatòria. 1.491,60 - 3 3 1,54 0,55 8,09 1.206,70 -  
TSPFAG/2021/46/2 Ajuntament del Puig de Santa Maria Y4661261D  
 Cicle de visites guiades i rutes teatralitzades sobre «Jaume I i l'origen del Regne de València».  
  
Activitats culturals que guarden relació amb l'objecte de la convocatòria. 2.953,75 - 4 2 2 0 8 2.363,00 -  
TSPFAG/2021/46/7 Ajuntament de Palmera U9228919N Cicle de conferències i visites guiades («Palmera. Descobrir els Furs. La Història de les lleis i les institucions valencianes. Rememoració de l'origen dels Furs»).  
  
Conferències i activitat cultural que guarden relació amb l'objecte de la convocatòria. 2.870,00 - 4 3 1 0 8 2.296,00 -  
TSPFAG/2021/46/17 Ajuntament de Vallanca T2630746H Conferència sobre el procés d'autogovern i l'Estatut d'Autonomia i publicació d'un còmic sobre el propi Estatut.  
  
Conferència i publicació que guarden relació amb l'objecte de la convocatòria. 1.084,00 - 4 2 2 0 8 867,20 -  
TSPFAG/2021/46/8 Ajuntament de Gestalgar L2765382U Representació teatral per a alumnes d'un CEIP-Col·legi Rural Agrupat («L'Estatut d'Autonomia. Representació Jaume I»).  
  
Activitat cultural que guarda relació amb l'objecte de la convocatòria. 710,00 - 3 3 0,66 0,33 6,99 496,29 -  
TSPFAG/2021/46/14 Mancomunitat del Camp de Túria R1092980O Acte commemoratiu del 40 aniversari de la Mancomunitat, conferència, edició d'un còmic sobre l'Estatut d'Autonomia i campanya de promoció i divulgació.  
  
Conferència, publicació i acte institucional que guarden relació amb l'objecte de la convocatòria. 9.073,40 - 3 2 1,32 0 6,32 5.734,39 -  
TSPFAG/2021/46/21 Ajuntament de Benavites A1348398V Conferència, edició d'un còmic, concurs de dibuix i jocs infantils (Jornades sobre l'Estatut d'Autonomia i l'autogovern valencià).  
  
Conferència, publicació i activitats culturals que guarden relació amb l'objecte de la convocatòria. 2.500,00 - 3 2 0,66 0,33 5,99 1.497,50 -  
TSPFAG/2021/46/6 Ajuntament de Benaguasil I1141480D «Edició d'una unitat didàctica sota el títol ?La llei dels valencians?».  
  
Publicació que guarda relació amb l'objecte de la convocatòria. 3.328,00 - 2 2 1,32 0,22 5,54 1.843,71 -  
TSPFAG/2021/46/16 Ajuntament de Vinalesa A9997370L Conferència-col·loqui sobre «El desenvolupament i la difusió de l'Estatut d'Autonomia i la recuperació i divulgació del Dret Foral Civil Valencià».  
  
Conferència que guarda relació amb l'objecte de la convocatòria. 1.031,80 - 2 2 1,54 0 5,54 571,62 -  
TSPFAG/2021/46/11 Ajuntament de Pedralba F5621921J Jornada divulgativa sobre «Dret Civil Valencià i reforma constitucional: utilitat d'una eina vertebradora de la Comunitat Valenciana».  
  
Jornada de conferències que guarden relació amb l'objecte de la convocatòria. 1.452,00 - 2 2 1,1 0 5,1 740,52 -  
TSPFAG/2021/12/15 Ajuntament de Moncofa G3200059I «VI Jornada commemorativa del 9 d'octubre».  
  
Acte institucional que guarda relació amb l'objecte de la convocatòria. 3.210,00 - 1,66 2 1,1 0 4,76 1.527,96 -  
TSPFAG/2021/46/4 Ajuntament de Riba-roja de Túria K7310204K «Debat/taula redona sobre ?L'Estatut d'Autonomia de la Comunitat Valenciana i el règim jurídic dels Ajuntaments durant 40 anys de democràcia?».  
  
Conferències i activitat cultural que guarden relació amb l'objecte de la convocatòria. 1.892,75 - 1,66 1 0,66 0 3,32 628,39 -  
TOTAL 46.786,44 - 33.182,27 -  
  
  
  
\* \* \* \* \*  
  
ANEXO  
Entidades locales beneficiarias  
  
Núm. Expediente Entidad solicitante NIF Actuaciones subvencionables Importe subvencionable Puntuación por criterios Total Importe concedido  
 A B C D   
TSPFAG/2021/03/3 Ayuntamiento de Dénia A7464011L Ciclo de conferencias y visitas guiadas («Dénia. Descubrir los Furs. La Historia de las leyes y las instituciones valencianas. Rememoración de los Furs y el Derecho Foral Valenciano»).  
  
Conferencias y actividad cultural que guardan relación con el objeto de la convocatoria. 3.875,00 - 4 3 2 0 9 3.487,50 -  
TSPFAG/2021/03/13 Ayuntamiento de Catral L3059234L Obra de teatro, material para estudiantes y difusión de la actividad propuesta («III Jornadas de difusión del Estatuto de Autonomía y recuperación del Derecho Foral Civil Valenciano»).  
  
Actividad cultural que guarda relación con el objeto de la convocatoria. 3.520,00 - 4 3 2 0 9 3.168,00 -  
TSPFAG/2021/46/1 Ayuntamiento de Barxeta Q2029964X Taller de cuentacuentos para niños y niñas y elaboración de un calendario para el año 2022 (Jornadas de difusión del Estatuto de Autonomía y recuperación y divulgación del Derecho Foral Civil Valenciano).  
  
Actividades culturales que guardan relación con el objeto de la convocatoria. 2.311,84 - 4 2,5 1,65 0,55 8,7 2.011,30 -  
TSPFAG/2021/46/5 Ayuntamiento de Ròtova Q9097668A Ciclo de conferencias y visitas guiadas («Rótova. Descubrir los Furs. La Historia de las leyes y las instituciones valencianas. Rememoración de los Furs y el Derecho Foral Valenciano»).  
  
Conferencias y actividad cultural que guardan relación con el objeto de la convocatoria. 2.421,00 - 4 3 1,65 0 8,65 2.094,17 -  
TSPFAG/2021/03/12 Mancomunitat de L'Alcoià i El Comtat Q7522701D Exposición itinerante y talleres para alumnos de secundaria y bachillerato («Recuperación y divulgación del Derecho Foral Civil Valenciano en la Mancomunitat de L'Alcoià i El Comtat»).  
  
Actividades culturales que guardan relación con el objeto de la convocatoria. 3.061,30 - 4 3 1,65 0 8,65 2.648,02 -  
TSPFAG/2021/46/18 Ayuntamiento de Simat de la Valldigna W3723955V Visitas teatralizadas («Revalorización y difusión del Real Monasterio de Santa María de la Valldigna»).  
  
Actividades culturales que guardan relación con el objeto de la convocatoria. 1.491,60 - 3 3 1,54 0,55 8,09 1.206,70 -  
TSPFAG/2021/46/2 Ayuntamiento del Puig de Santa María V4987819H  
 Ciclo de visitas guiadas y rutas teatralizadas sobre «Jaime I y el origen del Reino de Valencia».  
  
Actividades culturales que guardan relación con el objeto de la convocatoria. 2.953,75 - 4 2 2 0 8 2.363,00 -  
TSPFAG/2021/46/7 Ayuntamiento de Palmera G9273792V Ciclo de conferencias y visitas guiadas («Palmera. Descubrir los Furs. La Historia de las leyes y las instituciones valencianas. Rememoración del origen de los Furs»).  
  
Conferencias y actividad cultural que guardan relación con el objeto de la convocatoria. 2.870,00 - 4 3 1 0 8 2.296,00 -  
TSPFAG/2021/46/17 Ayuntamiento de Vallanca H9454387J Conferencia sobre el proceso de autogobierno y el Estatuto de Autonomía y publicación de un cómic sobre el propio Estatuto.  
  
Conferencia y publicación que guardan relación con el objeto de la convocatoria. 1.084,00 - 4 2 2 0 8 867,20 -  
TSPFAG/2021/46/8 Ayuntamiento de Gestalgar J1060171E Representación teatral para alumnos de un CEIP-Colegio Rural Agrupado («El Estatuto de Autonomía. Representación Jaime I»).  
  
Actividad cultural que guarda relación con el objeto de la convocatoria. 710,00 - 3 3 0,66 0,33 6,99 496,29 -  
TSPFAG/2021/46/14 Mancomunitat del Camp de Túria Z6274191S Acto conmemorativo del 40 aniversario de la Mancomunidad, conferencia, edición de un cómic sobre el Estatuto de Autonomía y campaña de promoción y divulgación.  
  
Conferencia, publicación y acto institucional que guardan relación con el objeto de la convocatoria. 9.073,40 - 3 2 1,32 0 6,32 5.734,39 -  
TSPFAG/2021/46/21 Ayuntamiento de Benavites U0298440S Conferencia, edición de un cómic, concurso de dibujo y juegos infantiles (Jornadas sobre el Estatuto de Autonomía y el autogobierno valenciano).  
  
Conferencia, publicación y actividades culturales que guardan relación con el objeto de la convocatoria. 2.500,00 - 3 2 0,66 0,33 5,99 1.497,50 -  
TSPFAG/2021/46/6 Ayuntamiento de Benaguasil D9277123W «Edición de una unidad didáctica bajo el título ?La ley de los valencianos?».  
  
Publicación que guarda relación con el objeto de la convocatoria. 3.328,00 - 2 2 1,32 0,22 5,54 1.843,71 -  
TSPFAG/2021/46/16 Ayuntamiento de Vinalesa X5794541Z Conferencia-coloquio sobre «El desarrollo y la difusión del Estatuto de Autonomía y la recuperación y divulgación del Derecho Foral Civil Valenciano».  
  
Conferencia que guarda relación con el objeto de la convocatoria. 1.031,80 - 2 2 1,54 0 5,54 571,62 -  
TSPFAG/2021/46/11 Ayuntamiento de Pedralba O5131958M Jornada divulgativa sobre «Derecho Civil Valenciano y reforma constitucional: utilidad de una herramienta vertebradora de la Comunitat Valenciana».  
  
Jornada de conferencias que guardan relación con el objeto de la convocatoria. 1.452,00 - 2 2 1,1 0 5,1 740,52 -  
TSPFAG/2021/12/15 Ayuntamiento de Moncofa J9991196O «VI Jornada conmemorativa del 9 de octubre».  
  
Acto institucional que guarda relación con el objeto de la convocatoria. 3.210,00 - 1,66 2 1,1 0 4,76 1.527,96 -  
TSPFAG/2021/46/4 Ayuntamiento de Riba-roja de Túria I3529554T «Debate/mesa redonda sobre ?El Estatuto de Autonomía de la Comunitat Valenciana y el régimen jurídico de los Ayuntamientos durante 40 años de democracia?».  
  
Conferencias y actividad cultural que guardan relación con el objeto de la convocatoria. 1.892,75 - 1,66 1 0,66 0 3,32 628,39 -  
TOTAL 46.786,44 - 33.182,27 -